*Приложение № 5*

(проект)

ДОГОВОР

ЗА

СЕРВИЗНО ОБСЛУЖВАНЕ И РЕМОНТ НА ПЕРИФЕРНА И ОФИС ТЕХНИКА, СОБСТВЕНОСТ НА МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И

СЪОБЩЕНИЯТА

Днес, 2015 г, в гр. София, между:

МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА с адрес София 1000, ул. ”Дякон Игнатий” № 9, с Булстат 000695388 представлявано (съгласно Заповед № РД-08-117/02.03.2010 г. на министъра на транспорта, информационните технологии и съобщенията) от Иван Марков - главен секретар на Министерство на транспорта, информационните технологии и съобщенията и Иван Иванов - директор на дирекция “Финанси”, наричано за краткост “ВЪЗЛОЖИТЕЛ”, от една страна

и

“……………………………………….. ”, със седалище и адрес на управление гр.………………………., ЕИК……………………, представлявано от ………..………… - управител, наричано за краткост ИЗПЪЛНИТЕЛ, се сключи настоящия договор за следното:

1. ПРЕДМЕТ НА ДОГОВОРА

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу възнаграждение сервизното обслужване, доставка на резервни части, когато това се налага и ремонти на периферна и офис техника собственост на Министерство на транспорта, информационните технологии и съобщенията.

1. При осъществяване на предмета на договора **ИЗПЪЛНИТЕЛЯТ** се задължава да спазва нормативните изисквания при осигуряването, профилактиката, поддръжката и ремонтирането на наличната периферна и офис техника.
2. ИЗПЪЛНИТЕЛЯТ ще осъществява предмета на договора при условията на Приложение № 1 – Техническа спецификация и Приложение № 2 – Списък на периферна и офис техника към Публичната покана, рег.№ ………….., Приложение № 3 – Техническо предложение за изпълнение на поръчката и Приложение № 4 – Ценово предложение от Оферта, рег.№ ……….., неразделна част от настоящия договор.

II. СРОК

Чл. 2. Настоящият договор се сключва за срок от две години или до изчерпване на финансовия ресурс на Възложителя в размер на 66 000.00 (шестдесет и шест хиляди) лв. без ДДС, или до 79 200 (седемдесет и девет хиляди и двеста) лв. с ДДС, считано от датата на подписването му.

1. ВЪЗНАГРАЖДЕНИЕ И НАЧИН НА ПЛАЩАНЕ

Чл. 3. (1) При осъществяване на предмета на договора, ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ месечно абонаментно възнаграждение в размер на …………………………….лв. без ДДС, или ………………………..лв. с вкл. ДДС, в срок до 30 (тридесет ) дни, считано от датата на подписване на двустранен констативен протокол от техническо лице, представител на Възложителя, удостоверяващ извършването на техническото обслужване и профилактика на периферната и офис техника и след представяне на оригинална фактура.

1. При промяна в броя на техниката, подлежаща на извънгаранционно обслужване и ремонт, общата месечна абонаментна такса се намалява или увеличава със стойността на единичната месечна такса за поддръжка на конкретния модел периферна или офис техника, като за целите на договора се приема, че всички устройства имат еднакви единични месечни такси.
2. **ВЪЗЛОЖИТЕЛЯТ** заплаща стойността на вложените резервни части, в срока по ал.1 след подписване на двустранен протокол, удостоверяващ извършването на ремонта и предоставяне на оригинална фактура за вложените резервни части по цени, посочени в протокола по чл. 5, ал. 2, т.5 от настоящия договор.
3. Общата цена за срока от 24 месеца е …………… лв. без ДДС или ……………. лв. с ДДС, която съгласно приложение № 4 включва:

* цена за 24 -месечна абонаментна такса - ……… (словом) лева без ДДС, или ……… (словом) лева с ДДС;
* цена за резервни части за 24 месеца -…………(словом) лева без ДДС или ……… (словом) лева с ДДС.

1. **ВЪЗЛОЖИТЕЛЯТ** заплаща услугите, предмет на настоящия договор, по банков път по сметка на **ИЗПЪЛНИТЕЛЯ**:

БАНКА:

BIC: …………………………

IBAN: ………………………

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 4**. **(1)** **ВЪЗЛОЖИТЕЛЯТ** има право:

1. да извършва проверка относно качеството на извършваната работа, без да пречи на работата на **ИЗПЪЛНИТЕЛЯ**.
2. да не приеме предложените цени на необходимите за ремонта резервни части от **ИЗПЪЛНИТЕЛЯ.**
3. на преценка за целесъобразността за подмяна на резервни части в зависимост от направените констатации и предложения по чл. 5, ал. 2, т. 4 от договора.
4. да прави рекламации при установяване на некачествено изпълнение от страна на **ИЗПЪЛНИТЕЛЯ.**
5. да уведомява писмено (включително по факс или по електронна поща) **ИЗПЪЛНИТЕЛЯ** за констатациите по т. 4.

**(2)** **ВЪЗЛОЖИТЕЛЯТ** се задължава:

1. да заплаща на **ИЗПЪЛНИТЕЛЯ** уговореното възнаграждение по реда и при условията, определени в чл. 3 от настоящия договор.
2. незабавно да уведомява чрез факс, електронна поща или по телефона **ИЗПЪЛНИТЕЛЯ** при повреда на периферната и офис техника, като нареди да се спре работата с техниката при необходимост.
3. да допуска за работа с техниката само служители, които са обучени за работа с нея.
4. да спазва инструкциите за правилна експлоатация и да не позволява опити за поправка от други лица, освен специалистите на **ИЗПЪЛНИТЕЛЯ**.
5. да осигурява на **ИЗПЪЛНИТЕЛЯ** необходимия достъп до наличната периферна техника за извършване на прегледи и/или ремонти.
6. **ВЪЗЛОЖИТЕЛЯТ** определя лица за контакт и възлага контрола по изпълнението на договора на:

……………….. - ……….. експерт в дирекция „Стопанска дейност и управление на собствеността”

……………… - ………… експерт в дирекция „Информационно обслужване” в Министерство на транспорта, информационните технологии и съобщенията.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5**. **(1)** **ИЗПЪЛНИТЕЛЯТ** има право:

1. да предложи на **ВЪЗЛОЖИТЕЛЯ** да подобри експлоатационните условия, ако същите не отговарят на изискванията или са налице повтарящи се повреди на техниката, причинени в резултат на тези условия.
2. да получи цената на месечното възнаграждение при условията и реда на Раздел III от договора.

**(2)** **ИЗПЪЛНИТЕЛЯТ** се задължава:

**1.** да извършва ежемесечна профилактика на всички устройства, включително почистване на ролки, оптика и изпичащи секции, диагностика и отстраняване на технически неизправности, подмяна на дефектиралите части /ремонт/.

**2.** да поддържа в техническа изправност периферната и офис техника, като за целта извършва ежемесечно технически прегледи /и при необходимост ремонти / и отстранява откритите повреди, отстранява повреди по сигнал на **ВЪЗЛОЖИТЕЛЯ** и дава указания за правилната експлоатация на наличната техника.

**3**. да извършва за своя сметка транспортирането на техниката до ремонтната си база при необходимост от отстраняването на повреди след подписване на приемо – предавателен протокол.

В този случай транспортните разходи са за сметка на **ИЗПЪЛНИТЕЛЯ**.

**4.** да осигури пристигане на специалисти при **ВЪЗЛОЖИТЕЛЯ** за отстраняване на възникналите повреди при условията на договора :

- в работно време – до 6 часа след уведомяването от страна на **ВЪЗЛОЖИТЕЛЯ.**

- в извънработно време - до 12 часа след уведомяването от страна на **ВЪЗЛОЖИТЕЛЯ.**

**5.** да посочи писмено (в протокол) констатираната повреда и необходимите за ремонта резервни части с гаранция за качество, срока и цените, на които може да ги осигури.

**6.** да не влага резервни части без писмено одобрение от **ВЪЗЛОЖИТЕЛЯ**.

**7.** да предлага и влага при ремонт на периферната и офис техника оригинални, нови и неупотребявани, във фабрична опаковка и с гарантиран произход резервни части. **ИЗПЪЛНИТЕЛЯТ** поема гаранция в срок до 12 (дванадесет) месеца от датата на монтажа им да ги замени с нови или ремонтира при поява на дефект в гаранционен срок.

**7. ИЗПЪЛНИТЕЛЯТ** определя следните лица за контакти:

……………………………………………………..;

……………………………………………………….

**VI. ЗАЯВКА ПРИ ПОВРЕДА. СРОКОВЕ ЗА ОТСТРАНЯВАНЕ**

**Чл. 6. (1)** При констатирана повреда на техниката, **ВЪЗЛОЖИТЕЛЯТ** подава писмена заявка (включително отправена по факс или по електронна поща) до **ИЗПЪЛНИТЕЛЯ** за отстраняване на повредата.

***(*2)**Заявката трябва да съдържа информация за: повреденото устройство, местонахождението му, часа и датата на подаване на заявката, вероятния характер на повредата.

**(3)** В случай, че срокът за доставка на резервни части е повече от 5 работни дни, **ВЪЗЛОЖИТЕЛЯТ** има право да изиска от **ИЗПЪЛНИТЕЛЯ** да предостави оборотна техника от същия клас за времето до отстраняване на повредата.

1. **НЕУСТОЙКИ**

**Чл. 7. (1)** При забава на **ИЗПЪЛНИТЕЛЯ** в срокa по чл. 5, ал. 2, т. 4 от настоящия договор, **ИЗПЪЛНИТЕЛЯТ** дължи неустойка за забава в размер на 4 (четири) лв. за всеки час забава.

**(2)** При системна (повече от пет пъти) забава на **ИЗПЪЛНИТЕЛЯ** по ал. 1, **ВЪЗЛОЖИТЕЛЯТ** може да развали едностранно договора с 10-дневно писмено предизвестие.

**Чл. 8. (1) ВЪЗЛОЖИТЕЛЯТ** има право да развали договора при забава на изпълнение на задължение на **ИЗПЪЛНИТЕЛЯ,** продължила повече от 10 /десет/ календарни дни.

**(2)** В случай на прекратяване на договора по ал. 1, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на три месечни абонаментни такси.

**(3)** В случай на некачествено изпълнение на задължение по договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на половин месечна абонаментна такса.

**(4)** Страните не носят отговорност за забава и/или за неизпълнение на задълженията си по настоящия договор, причинени от забава или неизпълнение на насрещната страна.

**Чл. 9.** При прекратяване на договора в случая по чл.10, ал.2, т.1, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** частта от уговореното възнаграждение, съответстваща на степента на изпълнение на предмета на договора.

**VIII.** **ПРЕКРАТЯВАНЕ НА ДОГОВОРА**

**Чл. 10.** **(1)** Договорът се прекратява с изтичане на уговорения срок или с изчерпване на финансовия ресурс на **ВЪЗЛОЖИТЕЛЯ**, което от двете настъпи по-рано.

**(2)** Договорът може да бъде прекратен:

**1.** по взаимно съгласие между страните, изразено в писмена форма.

**2.** при виновно неизпълнение на задълженията на една от страните по договора - с 15-дневно писмено предизвестие от изправната до неизправната страна;

**3.** когато са настъпили съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

**IX. ОБЩИ УСЛОВИЯ**

**Чл. 11. (1)** Всички евентуални спорове, възникнали при или по повод изпълнението на настоящия договор се решават по взаимно споразумение. Когато споразумение не може да бъде постигнато, спорните въпроси се отнасят за решаване по съдебен ред пред компетентния български съд.

**(2)** За неуредените в този договор въпроси се прилагат разпоредбите на действащото законодателство в Република България, уреждащо отношенията между страните.

Настоящият договор се изготви в четири еднообразни екземпляра - три за **ВЪЗЛОЖИТЕЛЯ** и един за **ИЗПЪЛНИТЕЛЯ**, всеки един от които с еднаква доказателствена сила.

**ПРИЛОЖЕНИЯ:**

Приложение № 1 – Техническа спецификация от Публична покана, рег.№……..;

Приложение № 2 – Списък на периферна и офис техника от Публична покана, рег.№……..;

Приложение № 3 – Техническо предложение за изпълнение на поръчката от оферта, рег.№……..

Приложение № 4 – Ценово предложение от оферта, рег.№……..

**ВЪЗЛОЖИТЕЛ: ИЗПЪЛНИТЕЛ:**